laion/Wikipedia-Exotic huggingface dataset:
লাল সেতু (ইয়েরেভান)

লাল সেতু (আর্মেনীয়: Կարմիր կամուրջ, Karmir kamurj; এছাড়াও হ্রজদান নদীর পুরানো ব্রিজ; খাঁজা প্লাভি ব্রিজ Խոջա Փլավի կամուրջ, Khoja Plavi kamurj) নামেও পরিচিত। এটা একটি ধ্বংসাত্মক ১৭ শতকের সেতু। আর্মেনিয়ার রাজধানী ইয়েরেভানে হ্রজদান নদীতে উপরে অবস্থিত। এটি 'লাল' নামে পরিচিত ছিল কারণ এটি লাল চুনময় পাথর দিয়ে নির্মিত। সেতুটি "খুজা-প্লাভ ব্রিজ" নামেও পরিচিত ছিল, কানেসারের একজন ধনী ব্যক্তি খাঁজা প্লাভি যিনি তার পুনর্গঠন করিয়েছিলেন। সেতুর মোট দৈর্ঘ্য ৮০ মিটার এবং এর উচ্চতা ১১ মিটার। এর চারটি খিলান আছে। দুটো মাঝখানে আছে এবং অন্য দু'টি খিলান হ্রজদান নদীর তীরে আছে। ১৬৭৯ সালে, ভূমিকম্পের আগে একই জায়গায় একটি সেতু ছিল কিন্তু ভূমিকম্পের ফলে এটি ধ্বংস হয়ে যায়। এটি ইয়েরেভান দুর্গ (ইয়েরেভান আররাত ওয়াইন ফ্যাক্টরীর পরিবর্তে) এবং আররাত সমভূমি মধ্যে অর্থনৈতিক সংযোগ প্রদান করে। সেতুর ঐতিহাসিক ছবি সেতুর অবশিষ্টাংশ (আর্মেনীয়) Yervand Shahaziz, The Old Yerevan (Հին Երևանը), pp. 186-187 (আর্মেনীয়) V. M. Harutyunyan, Caravanserais and bridges of the Medieval Armenia (Միջնադարյան Հայաստանի քարավանատներն ու կամուրջները), pp. 12 (আর্মেনীয়) Tadevos Hakobyan; ԵՐԵՎԱՆԻ ՊԱՏՄՈՒԹՅՈՒՆԸ (1500–1800 ԹԹ.) (History of Yerevan (1500-1800), 1971, Publishing of YSU, p. 373
বাঘাইছড়ি থানা

বাঘাইছড়ি থানা বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি থানা। বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয়। বাঘাইছড়ি উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম বাঘাইছড়ি থানার আওতাধীন। পৌরসভা: বাঘাইছড়ি ইউনিয়নসমূহ: ৩০নং সারোয়াতলী ৩১নং খেদারমারা ৩২নং বাঘাইছড়ি ৩৩নং মারিশ্যা ৩৪নং রূপকারী ৩৫নং বঙ্গলতলী ৩৭নং আমতলী বাঘাইছড়ি উপজেলা রাঙ্গামাটি জেলা "বাংলাদেশ পুলিশ বাঘাইছড়ি থানা-"। police.baghaichari.rangamati.gov.bd।  "বাঘাইছড়ি উপজেলার পটভূমি"। www.baghaichari.rangamati.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৮।
সাজেক থানা

সাজেক থানা বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি থানা। সাজেক থানা ২০১৩ সালের ১২ নভেম্বর প্রতিষ্ঠিত হয়। বাঘাইছড়ি উপজেলার ১টি ইউনিয়নের প্রশাসনিক কার্যক্রম সাজেক থানার আওতাধীন। ইউনিয়ন: ৩৬নং সাজেক বাঘাইছড়ি উপজেলা রাঙ্গামাটি জেলা "সাজেকে থানা উদ্বোধন"।  "স্বরাষ্ট্রমন্ত্রী আজ সাজেক থানা উদ্বোধন করবেন - সিএইচটি টুডে"। www.oldsite.chttoday.com।
ভিম ভেন্ডার্স

আর্ন্‌স্ট ভিলহেল্ম "ভিম" ভেন্ডার্স (জার্মান: Ernst Wilhelm "Wim" Wenders; ১৪ আগস্ট ১৯৪৫) হলেন একজন জার্মান চলচ্চিত্র নির্মাতা, নাট্যকার, লেখক, আলোকচিত্রী। তিনি নব্য জার্মান চলচ্চিত্র শিল্পের প্রধানতম ব্যক্তিত্ব। তাকে সাহিত্যিক পরিচালক বলে গণ্য করা হয়। তার গৃহীত অসংখ্য পুরস্কার ও সম্মাননার মধ্যে উল্লেখযোগ্য হল একটি বাফটা পুরস্কার, একটি কান চলচ্চিত্র উৎসব পুরস্কার এবং তিনটি একাডেমি পুরস্কারের মনোনয়ন। তিনি প্যারিস, টেক্সাস (১৯৮৪) চলচ্চিত্র পরিচালনা করে বাফটা পুরস্কার লাভ করেন এবং শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। ডের হিম্মেল উবের বার্লিন (১৯৮৭, বার্লিনের উপরে স্বর্গ) চলচ্চিত্র পরিচালনা করে শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন। এছাড়া তিনি বুয়েনা ভিস্টা সোশ্যাল ক্লাব (১৯৯৯); পিনা (২০১১); এবং দ্য সল্ট অব দ্য আর্থ (২০১৪)-এর জন্য শ্রেষ্ঠ প্রামাণ্য চলচ্চিত্র বিভাগে তিনটি একাডেমি পুরস্কারের মনোনয়ন লাভ করেন। ১৯৯৬ সাল থেকে তিনি বার্লিনে অবস্থিত ইউরোপীয় চলচ্চিত্র একাডেমির সভাপতি। চলচ্চিত্র নির্মাণের পাশাপাশি তিনি একজন সক্রিয় আলোকচিত্রী, তার আলোকচিত্রের মূল বিষয়বস্তু হল নিঃসঙ্গ ল্যান্ডস্কেপ। ভেন্ডার্স ১৯৪৫ সালের ১৪ই আগস্ট জার্মানির রাইন প্রদেশের ডুসেলডর্ফে এক ক্যাথলিক পরিবারে জন্মগ্রহণ করেন। তার নামের প্রথমাংশ "ভিম" একটি ওলন্দাজ নাম, যা অভিসিঞ্চনকৃত "ভিলহেল্ম/ভিলেম"-এর সংক্ষিপ্ত রূপ। তার পিতা হাইনরিখ ভেন্ডার্স ছিলেন একজন শল্যচিকিৎসক। তিনি বাল্যকালে রেইক্স জাদুঘর দেখতে একাকী আমস্টারডামে চলে যেতেন। তিনি রুর অঞ্চলের অবেরহাউসেনের একটি হাই স্কুলে পড়াশোনা করেন। পরে তিনি ফ্রাইবুর্গে চিকিৎসা বিজ্ঞান (১৯৬৩-১৯৬৪) ও ডুসেলডর্ফে দর্শন (১৯৬৪-১৯৬৫) বিষয়ে অধ্যয়ন করেন। তিনি বিশ্ববিদ্যালয় থেকে ঝরে পড়েন এবং ১৯৬৬ সালে চিত্রশিল্পী হওয়ার লক্ষ্যে প্যারিসে যান। ১৯৮০-এর দশকের ভেন্ডার্সের দুটি সফল ও সমাদৃত চলচ্চিত্র হল প্যারিস, টেক্সাস (১৯৮৪) ও ডের হিম্মেল উবের বার্লিন (১৯৮৭, বার্লিনের উপরে স্বর্গ)। প্যারিস টেক্সাস চলচ্চিত্র পরিচালনা করে তিনি বাফটা পুরস্কার লাভ করেন এবং ছবিটি শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। ডের হিম্মেল উবের বার্লিন চলচ্চিত্র পরিচালনা করে তিনি শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন। ভেন্ডার্স কয়েকটি বিপুল সমাদৃত প্রামাণ্যচিত্র নির্মাণ করেন, তন্মধ্যে সবচেয়ে উল্লেখযোগ্য হল কিউবীয় সঙ্গীতজ্ঞদের নিয়ে বুয়েনা ভিস্টা সোশ্যাল ক্লাব (১৯৯৯) ও মার্কিন ব্লুজ সঙ্গীত নিয়ে দ্য সোল অব আ ম্যান (২০০৩)। বুয়েনা ভিস্তা সোশ্যাল ক্লাব-সহ পিনা বাউশকে নিয়ে নির্মিত পিনা (২০১১); এবং সেবাস্তিয়াও সালগাদোকে নিয়ে নির্মিত দ্য সল্ট অব দ্য আর্থ (২০১৪)-এর জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে তিনটি একাডেমি পুরস্কারের মনোনয়ন লাভ করেন। "Wim Wenders: On Directing"। ইউটিউব। বাফটা গুরু। ১৪ আগস্ট ২০১৪। সংগ্রহের তারিখ ১৪ আগস্ট ২০১৮।  লেরার, অ্যাডাম। "MoMA Celebrates Auteur Director Wim Wenders With Retrospective" (ইংরেজি ভাষায়)। ফোর্বস। সংগ্রহের তারিখ ১৪ আগস্ট ২০১৮।  "Wim Wenders: Places, Strange And Quiet – in pictures | Art and design" (ইংরেজি ভাষায়)। দ্য গার্ডিয়ান। সংগ্রহের তারিখ ১৪ আগস্ট ২০১৮।  Art Photography। "Wim Wenders: Show, don't tell" (ইংরেজি ভাষায়)। দ্য ডেইলি টেলিগ্রাফ। সংগ্রহের তারিখ ১৪ আগস্ট ২০১৮।  উইকিমিডিয়া কমন্সে ভিম ভেন্ডার্স সংক্রান্ত মিডিয়া রয়েছে। দাপ্তরিক ওয়েবসাইট ভিম ভেন্ডার্স ফাউন্ডেশন ইন্টারনেট মুভি ডেটাবেজে ভিম ভেন্ডার্স  (ইংরেজি)
পসেইডন লিনাক্স

পসেইডন লিনাক্স (ইংরেজি: Poseidon Linux) পূর্বে কুরুমিন ও বর্তমানে উবুন্টু ভিত্তিক একটি লিনাক্স ডিস্ট্রিবিউশন। ব্রাজিলের রিও গ্রান্দে ফেডারেল বিশ্ববিদ্যালয়ের একদল তরুণ বিজ্ঞানী ও জার্মানির মারুম ইন্সটিটিউট এ অপারেটিং সিস্টেমের উন্নয়ন করেছেন। পসেইডন গ্রিক পুরাণের দেবতা। এ সিস্টেমের সাথে অনেক সামুদ্রবেত্তা জড়িয়ে থাকায়, লিনাক্স ডিস্ট্রিবিউশনটির নাম হিসেবে সমুদ্র দেবতা পসেইডনের নামকেই নির্বাচন করা হয়।
লালোর ইউনিয়ন

লালোর ইউনিয়ন বাংলাদেশের নাটোর জেলার সিংড়া উপজেলার স্থানীয় প্রশাসনিক প্রতিষ্ঠান। ইউনিয়ন পরিষদ T আকৃতি বিশিষ্ট দ্বি-তল ভবন। লালোর ইউনিয়নের ঐতিহ্য ও সংস্কৃতি অনেক পুরনো। ইউনিয়ন টি চলনবিল আর হালতি বিল এর মাঝখানে হওয়াতে এখানে বর্ষার সময় চার পাশে পানিতে ভরে যায়। আর সেসময় ত্রিমোহনী বাজারে মরা আত্রাই নদীতে হালতি বিল অংশে বিশাল নৌকা বাইচের আয়োজন করা হয়।এছারে এখানে পহেলা বৈশাখ, নবান্ন উৎসব ও হিন্দু ধর্মাবলম্বীদের শারদীয় দুর্গা উৎসব ও বিজয়া দশমীর দিনে বড়বাড়ি বাজারে মেলা বসে এবং বারনই নদীতে প্রতিমা বিসর্জনের মধ্য দিয়ে উৎসব শেষ হয়। পূর্বে শেরকোল ইউনিয়ন, পশ্চিমে নলডাঙ্গা উপজেলা দক্ষিণে হাতিয়ানদহ ইউনিয়ন এবং উত্তরে নওগাঁ জেলার আত্রাই উপজেলা অবস্থিত। ৭ নং লালোর ইউনিয়ন ৯ টি ওয়ার্ডে বিভক্ত। ইউনিয়নের বর্তমান চেয়ারম্যান মোঃ নজরুল ইসলাম নজু। মোট আয়তন: ৩৪ বর্গ কি: মি: গ্রাম: ২৬ টি মৌজা: ২৬ টি জনসংখ্যা: ২৭,৫৯০ জন। বর্তমান মোট ভোটারের সংখ্যা: ১৭,৭০৩ জন।খানার সংখ্যা: ৬৮০০ টি। মোট হোল্ডিং সংখ্যা: ৬৮০০ টি। সরকারী প্রাথমিক বিদ্যালয়: ০৯ টি। বে-সরকারী প্রাথমিক বিদ্যালয় (রেজি:) : ০৫ টি। মোট উচ্চ বিদ্যালয় (বে-সরকারী): ০৩ টি।দাখিল মাদ্রাসা (বে-সরকারী): ০১ টি।কলেজ(বে-সরকারী): ০১ টি। এবতেদায়ী মাদ্রাসা (বে-সরকারী): ০২ টি।শিক্ষার হার: ৬২% মসজিদ: ৫০ টি মন্দির: ১৪ টি। ঈদগাহ মাঠ: ১২ টি গোরস্থান: ১৪ টি। শ্বশ্মান ঘাট: ৭ টি স্বাস্থ্য ও পরিবার পরিকল্পনা কেন্দ্র (ইউ.পি হাসপাতাল): ০১ টি। কমিউনিটি ক্লিনিক: ০৩ টি ইউনিয়ন ভুমি অফিস: ০১ টি। ডাকঘর: ০২ টি। আনসার ভিডিপি অফিস: ০১ টি। খোয়াড়: ০৭ টি। পুকুর:০২ টি। গুচ্ছ গ্রাম: ০১ টি। আদর্শ গ্রাম: ০১ টি। অভয় আশ্রায়ন প্রকল্প: ০২ টি। মোট জমির পরিমাণ: ৭৬৪২.২০ একর। খাস জমির পরিমাণ: ৩৫৩.৯০ একর। কৃষি জমির পরিমাণ: ৭২০৯ একর। মোট অকৃষি জমির পরিমাণ: ৮৪৬ একর। মোট অর্পিত খাস জমির পরিমাণ: ৩৫৭.৫৬ একর। হাট বাজারের সংখ্যা: ০১ টি। পাকা রাস্তা (কেয়ার): ০৪ কি.মি। পাকা রাস্তা (এলজিইডি): ১১ কি.মি। লালোর ইউনিয়নে শিক্ষার হার ৬২%। এখানকার ডাঙ্গাপাড়া দ্বিমুখী উচ্চ বিদ্যালয় সিংড়া উপজেলার প্রাচীন একটি বিদ্যালয় এখানে ষষ্ঠ থেকে দশম শ্রেণী পর্যন্ত শিক্ষা দান করা হয়। এছাড়া বিল হালতি ত্রিমোহনী অনার্স কলেজ অত্র এলাকায় শিক্ষার্থীদের উচ্চ শিক্ষা দান করে যাচ্ছে, ইউনিয়ন ভবন কমপ্লেক্স এর পাশে বড়বাড়ি সরকারি প্রাথমিক বিদ্যালয় অনেক প্রাচীন যা নির্মান হয় ১৯০৫ সালে। ১. মাঝগ্রাম সরকারি প্রাথমিক বিদ্যালয়(শিশু শ্রেণি হতে অষ্টম শ্রেণি পর্যন্ত) ২. বড়বাড়ি সরকারি প্রাথমিক বিদ্যালয় ডাঙ্গাপাড়া দ্বি-মুখী উচ্চ বিদ্যালয় লালোর উচ্চ বিদ্যালয় হামিরঘোষ উচ্চ বিদ্যালয় বিল হালতি ত্রিমোহনী অনার্স কলেজ "সংরক্ষণাগারভুক্ত অনুলিপি"। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৯।  "০৭ নং লালোর ইউনিয়ন"। সংগ্রহের তারিখ ২০১৯-০৯-১৬। [স্থায়ীভাবে অকার্যকর সংযোগ]
পিইউডি (লিনাক্স ডিস্ট্রিবিউশন)

পিইউডি (ইংরেজি: PUD) গ্নু/লিনাক্স হালকা ও দ্রুত লাইভসিডি ভিত্তিক উবুন্টু ডেরাভিটিভ। চাইনিজ উন্নয়নের সাথে সাথে এটি জায়গাও অনেক কম নেয়। এ প্রকল্পের মূল লক্ষ্য একটি পূর্ণ লিনাক্স ডেস্কটপ প্রদান করা, কিন্তু এখনও সিম্পল ও সহজে ব্যবহারযোগ্য হওয়া।
শক্তি সঞ্চারণ

শক্তি সঞ্চারণ (ইংরেজি: Power transmission) বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে। পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা P l o s s = R I 2 {\displaystyle P_{loss}=RI^{2}\,\!} , তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব। বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত। যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে। শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।
ইয়ান বাটলার

ইয়ান গারেথ বাটলার (ইংরেজি: Ian Butler; জন্ম: ২৪ নভেম্বর, ১৯৮১) অকল্যান্ডের শহুরে এলাকা মিডলমোরে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। বর্তমানে যুক্তরাজ্যের যৌথ নাগরিকত্ব লাভ করেছেন। নিউজিল্যান্ড ক্রিকেট দলের অনতম সদস্য ছিলেন তিনি। ২০০২ থেকে ২০১৩ সময়কালে নিউজিল্যান্ডের পক্ষে আন্তর্জাতিক পর্যায়ে তিন স্তরের ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস, ওতাগো ভোল্টস এবং ইংরেজ কাউন্টি ক্রিকেটে গ্লুচেস্টারশায়ার, কেন্ট, নটস ও নর্দান্টসের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে পারদর্শীতা দেখিয়েছেন ইয়ান বাটলার। ১৭ বছর বয়সে লেক ডিস্ট্রিক্টের পেনরিথের সাথে প্রথমবারের মতো পেশাদারী পর্যায়ে খেলার জন্যে চুক্তিবদ্ধ হন। পরের বছর লন্ডনের পিউরলির পক্ষে খেলেন। ২০০১ থেকে ২০০৮ সাল পর্যন্ত নর্দার্ন ডিস্ট্রিক্টসের প্রতিনিধিত্ব করেন। এরপর ওতাগো ভোল্টসে চলে যান। এ দলটির সদস্যরূপে ভারতে অনুষ্ঠিত ২০০৯সালের চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণ করেন ইয়ান বাটলার। ২০০৩ সালে প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ২০০৪ সালে কেন্টের পক্ষে খেলেছেন তিনি। ২০০৭ সালে বার্মংহামের হারবোর্ন ক্রিকেট ক্লাবে অংশগ্রহণ করেছেন। এ সময় এজবাস্টনে অবস্থিত কিং এডওয়ার্ডস স্কুল বার্মংহামের কিছু ছাত্রকে প্রশিক্ষণ প্রদান করেন। ২০০৮ সালে পুনরায় হারবোর্ন ক্রিকেট ক্লাবে খেলেন। পাশাপাশি লন্ডনের ল্যাশিংস ক্রিকেট ক্লাবে খেলেন। ২০১০ সালে গ্লুচেস্টারশায়ারের সদস্যরূপে ফ্রেন্ডস প্রভিডেন্ট টি২০ প্রতিযোগিতায় খেলার জন্য পুনরায় চুক্তিবদ্ধ হন। ২০১৪ সালে নর্দাম্পটনশায়ারে খেলার জন্য চুক্তিনামায় স্বাক্ষর করেন। দ্রুতগতিসম্পন্ন বোলার শেন বন্ডের দূর্দান্ত ক্রীড়ানৈপুণ্যের কারণে নিজেকে যথাযথ ফুটিয়ে তুলতে না পারলেও যথাসাধ্য চেষ্টা চালান। ২০০৪ সালে ওয়েলিংটনে সফরকারী পাকিস্তানের বিপক্ষে ৬/৪৬ বোলিং পরিসংখ্যান গড়েছিলেন। বেশ কয়েকবার পিঠের আঘাতের কবলে পড়েন ও উত্তরোত্তর শক্তিশালী হয়ে উঠা নিউজিল্যান্ড দলে অন্তর্ভুক্তিতে ব্যাঘাতের কারণ হয়ে দাঁড়ায়। ২০০৯ সালের শুরুতে নিউজিল্যান্ড দলে খেলার জন্য পুনরায় ডাক পান। সিডনিতে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অংশ নেন। এরপর ইংল্যান্ডে অনুষ্ঠিত ২০০৯ ও ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় খেলেন। ডিসেম্বর, ২০১৪ থেকে কোন প্রথম-শ্রেণীর খেলায় অংশগ্রহণ করেননি। তবে নর্দার্ন ডিস্ট্রিক্টসের পক্ষে একদিনের খেলায় সক্রিয়ভাবে অংশ নিচ্ছেন। ২০১৪ সালে ইয়ান বাটলার ক্রিকেট থেকে নিজের অবসরের কথা ঘোষণা করেন। "Ian Butler announces retirement"। ESPNcricinfo (ইংরেজি ভাষায়)। ৯ জুলাই ২০১৪। সংগ্রহের তারিখ ৩১ ডিসেম্বর ২০১৭।  ইএসপিএনক্রিকইনফোতে ইয়ান বাটলার (ইংরেজি) ক্রিকেটআর্কাইভে ইয়ান বাটলার (সদস্যতা প্রয়োজনীয়) (ইংরেজি) টেমপ্লেট:New Zealand Squad 2009 ICC Champions Trophy
জেমস মিলনার

জেমন ফিলিপ মিলনার (জন্ম ৪ জানুয়ারি ১৯৮৬) একজন ইংরেজ পেশাদার ফুটবলার। তিনি বর্তমানে ইংলিশ প্রিমিয়ার লিগে লিভারপুলের হয়ে খেলেন। তিনি মধ্যমাঠ থেকে শুরু করে রক্ষণে খেলতে পারেন। ছোটবেলা থেকেই তিনি ক্রিকেট এবং ফুটবলে বেশ প্রতিভা দেখিয়েছেন। তবে ১৯৯৬ সালে তিনি লিডস ইউনাইটেড ফুটবল ক্লাবের যুব একাডেমীতে যোগ দেন। ২০০২ সালে মাত্র ১৬ বছর বয়সে তিনি প্রিমিয়ার লিগের সর্বকনিষ্ঠ গোলদাতা হিসেবে আত্মপ্রকাশ করেন। এরপর তিনি সুইডন টাউন, নিউক্যাসল ইউনাইটেড, অ্যাস্টন ভিলা ও ম্যানচেস্টার সিটিতে তার ফুটবল প্রতিভার স্বাক্ষর রাখেন। পাঁচ বছর ম্যানচেস্টার সিটিতে থাকার পর তিনি ২০১৫ সালে লিভারপুলে পাড়ি জমান। ইংল্যান্ড জাতীয় ফুটবল দলে জেমস মিলনার ৬১ বার ডাক পান। মলদোভা জাতীয় দলের বিরুদ্ধে তার একমাত্র গোলটি আসে। তিনি ২০১০ এবং ২০১৪ ফিফা বিশ্বকাপে ইংল্যান্ডকে প্রতিনিধিত্ব করেন। ২০১৬ সালে তিনি আন্তর্জাতিক ফুটবল থেকে অবসর নেন। ম্যানটেস্টার সিটি প্রিমিয়ার লিগ: ২০১১-১২, ২০১৩-১৪ এফএ কাপ: ২০১০-১১ ইএফএল কাপ: ২০১৩-১৪ এফএ কমিউনিটি শিল্ড: ২০১২ এফএ কাপ রানার আপ: ২০১২–১৩ এফএ কমিউনিটি শিল্ড রানার-আপ: ২০১১, ২০১৪ লিভারপুল ইএফএল কাপ রানার-আপ: ২০১৫-১৬ উয়েফা চ্যাম্পিয়নস লিগ রানার-আপ: ২০১৭-১৮ উয়েফা ইউরোপা লিগ রানার-আপ: ২০১৫-১৬ "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১১ ফেব্রুয়ারি ২০১৮।  "J. Milner: Summary"। Soccerway। Perform Group। সংগ্রহের তারিখ ১৮ মে ২০১৮।  Hugman, Barry J., সম্পাদক (২০১০)। The PFA Footballers' Who's Who 2010–11। Edinburgh: Mainstream Publishing। পৃষ্ঠা 289। আইএসবিএন 978-1-84596-601-0।  "James Milner: Overview"। Premier League। সংগ্রহের তারিখ ২১ ডিসেম্বর ২০১৭।  McNulty, Phil (১৪ মে ২০১১)। "Man City 1–0 Stoke"। BBC Sport। সংগ্রহের তারিখ ২১ ডিসেম্বর ২০১৭।  McNulty, Phil (২ মার্চ ২০১৪)। "Manchester City 3–1 Sunderland"। BBC Sport। সংগ্রহের তারিখ ২১ ডিসেম্বর ২০১৭।  Smith, Ben (১২ আগস্ট ২০১২)। "Chelsea 2–3 Man City"। BBC Sport। সংগ্রহের তারিখ ২১ ডিসেম্বর ২০১৭।  McNulty, Phil (১১ মে ২০১৩)। "Manchester City 0–1 Wigan Athletic"। BBC Sport। সংগ্রহের তারিখ ২১ ডিসেম্বর ২০১৭।  Bevan, Chris (৭ আগস্ট ২০১১)। "Manchester City 2–3 Manchester United"। BBC Sport। সংগ্রহের তারিখ ২১ ডিসেম্বর ২০১৭।  Sanghera, Mandeep (১০ আগস্ট ২০১৪)। "Arsenal 3–0 Manchester City"। BBC Sport। সংগ্রহের তারিখ ২১ ডিসেম্বর ২০১৭।  McNulty, Phil (২৮ ফেব্রুয়ারি ২০১৬)। "Liverpool 1–1 Manchester City"। BBC Sport। সংগ্রহের তারিখ ২১ ডিসেম্বর ২০১৭।  McNulty, Phil (২৬ মে ২০১৮)। "Real Madrid 3–1 Liverpool"। BBC Sport। সংগ্রহের তারিখ ২৭ মে ২০১৮।  McNulty, Phil (১৮ মে ২০১৬)। "Liverpool 1–3 Sevilla"। BBC Sport। সংগ্রহের তারিখ ২ ডিসেম্বর ২০১৭।  উইকিমিডিয়া কমন্সে জেমস মিলনার সংক্রান্ত মিডিয়া রয়েছে। লিভারপুল এফ.সি.-এর ওয়েবসাইটে জেমস মিলনারের প্রোফাইল সকারবেসে জেমস মিলনার (ইংরেজি)
গ্র্যান্ড হোটেল (ইয়েরেভান)

গ্র্যান্ড হোটেল ইয়েরেভান (আর্মেনীয়: Գրանդ Հոթել Երևան), একটি ৫-তারকা হোটেল। এটি আর্মেনিয়ার রাজধানী ইয়েরেভানে কেনট্রন জেলায় অবস্থিত। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল। এটি আধুনিক আর্মেনিয়ার প্রাচীনতম হোটেলগুলির মধ্যে একটি এবং ইয়েরেভানের প্রাচীনতম কার্যকরী হোটেল। এটি ১৪ এভিভেন স্ট্রিটে অবস্থিত, আর্মেনিয়ার শিল্পী ইউনিয়নের সংলগ্নে। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল এবং এর স্থপতি নিকোলাই বুনিশিহান নকশাটির উপর ভিত্তি করে তৈরি করা হয়েছিল। এটি "ইনট্যুরিস্ট হোটেল" নামে পরিচিত ছিল, নামকরণ করা হয়েছিল ইনট্যুরিস্ট এজেন্সি, যা ছিল সোভিয়েত ইউনিয়নের হোটেল ও পর্যটন নিয়ন্ত্রণ সংস্থা। সুতরাং, ইয়েরেভান হোটেল সোভিয়েত আর্মেনিয়াতে খোলা প্রথম হোটেল হয়ে উঠেছিল। ১৯৩০ সালের মাঝামাঝি সময়ে, হোটেলটি শহরের বুদ্ধিজীবীদের নিয়মিত বৈঠক স্থান উঠেছিল যার মধ্যে রয়েছেন ইয়েঘিশে চ্যারেন্টস, ইয়েরভান্ড কোচার এবং ভাহরাম পেপাজিহান। ১৯৫৯ সালে, ইনট্যুরিস্ট এজেন্সি প্রজাতন্ত্র স্কয়ারে নতুন খোলা আর্মেনিয়ার হোটেলে স্থানান্তরিত হয় এবং ইনট্যুরিস্ট হোটেলটি "ইয়েরেভান হোটেল" নামে পরিচিতি লাভ করেছিল। ইউএসএসআর এর পতনের পর, ইয়েরেভান হোটেলটি ইতালীয় কোম্পানী রেঙ্কো এস.পি.এ দ্বারা অর্জিত হয়েছিল, এবং একটি প্রধান সংস্কারের পর ১৯৯৯ সালে "গোল্ডেন টিউলিপ হোটেল ইয়েরেভান" ৪-তারকা হিসেবে পুনরায় খোলা হয়, এটি গ্রূপ দ্য লুভের দ্বারা পরিচালিত হয়েছিল। ২০০৯ সালে, একটি প্রধান সংস্কারের পর, হোটেলটি একটি ৫-তারকা হোটেলে আপগ্রেড করা হয়েছিল ২০১৬ সালের শেষ পর্যন্ত রয়্যাল টিউলিপ গ্র্যান্ড হোটেল ইয়েরেভান নামে পরিচিত ছিল। বর্তমানে ২০১৭ সালের শুরুর দিকে গ্র্যান্ড হোটেল ইয়েরেভান, বিশ্বব্যাপী ছোট বিলাসবহুল হোটেলের দ্বারা পরিচালিত। হোটেলের ছাদে একটি বহিরঙ্গন সুইমিং পুল, একটি স্বাস্থ্য এবং স্পা সেন্টার, ইতালীয় "রসনি রেস্তোরাঁ", "ডল্স ভিটা" মদখানা, "শীতকালীন গার্ডেন" ক্যাফ, এবং "জঞ্জিবার" বহিরঙ্গন মদখানা আছে, এবং চারটি সম্মেলন হল ঘরও আছে। গ্র্যান্ড হোটেল ইয়েরেভান নিয়মিত ভাবে গোল্ডেন এপ্রিকট ইয়েরেভান ইন্টারন্যাশনাল ফিল্ম ফেস্টিভালের অনুষ্ঠানগুলি পরিচালনা করে থাকে। রিপাবলিক স্কয়ারের আন্ডারগ্রাউন্ড স্টেশন এর মাধ্যমে হোটেলটি পৌঁছানো যায়। "Grand Hotel Yerevan"। ১৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  "Grand Hotel Yerevan history"। ১৩ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  «Երեւան» հյուրանոց` կենդանի պատմություն "Golden Tulip Hotel in Yerevan"। ২১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  "Grand Hotel Yerevan, member of the Small Luxury Hotels of the World"। ২০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।
স্টিভ মার্টিন

স্টিভেন গ্লেন মার্টিন (ইংরেজি: Stephen Glenn Martin; জন্ম: ১৪ আগস্ট ১৯৪৫) ছিলেন একজন মার্কিন অভিনেতা, কৌতুকাভিনেতা, লেখক, প্রযোজক, নাট্যকার ও সঙ্গীতজ্ঞ। তিনি ১৯৬০-এর দশকে দ্য স্মোদার্স ব্রাদার্স কমেডি আওয়ার-এর লেখক হিসেবে এবং পরবর্তীকালে দ্য টুনাইট শো-এ অতিথি ভূমিকায় অভিনয় করে সকলের নজর কাড়েন। ১৯৭০-এর দশকে তিনি অফবিট, অসঙ্গতিপূর্ণ কৌতুকাভিনয় পরিবেশনা করেছেন। ১৯৮০-এর দশক থেকে কৌতুকাভিনয়ের পাশাপাশি মার্টিন একজন সফল অভিনেতা এবং লেখক, নাট্যকার, পিয়ানোবাদক ও বেঞ্জোবাদক হয়ে ওঠেন। তার এইসব আকজের জন্য তিনি এমি পুরস্কার, গ্র্যামি পুরস্কার ও আমেরিকান কমেডি পুরস্কার লাভ করেন। ২০০৪ সালে কমেডি সেন্ট্রাল তাকে ১০০ সেরা স্ট্যান্ড-আপ কৌতুকাভিনয় তালিকায় মার্টিনকে ষষ্ঠ স্থান প্রদান করেন। তিনি ২০১৩ সালে একাডেমি পুরস্কারের ৫ম বার্ষিক গভর্নর পুরস্কারে সম্মানসূচক অস্কার লাভ করেন। মার্টিন ১৯৪৫ সালের ১৪ই আগস্ট টেক্সাসের ওয়াকো শহরে জন্মগ্রহণ করেন। তার পিতা গ্লেন ভেরনন মার্টিন (১৯১৪-১৯৯৭) ছিলেন একজন রিয়েল এস্টেট বিক্রয়কর্মী এবং মাতা ম্যারি লি (জন্মনাম: স্টুয়ার্ট, ১৯১৩-২০০২)। তিনি তার ভাই ফ্রেড ও বোন মেলিন্ডার সাথে ক্যালিফোর্নিয়ার ইঙ্গলউডে বেড়ে ওঠেন। মার্টিন ১৯৭২ সালের অ্যানাদার নাইস মেস চলচ্চিত্রে একটি ছোট ভূমিকায় অভিনয় করেন। তার প্রথম গুরুত্বপূর্ণ চলচ্চিত্র ভূমিকা ছিল দ্য অ্যাবসেন্ট-মাইন্ডেড ওয়েটার (১৯৭৭) স্বল্পদৈর্ঘ্য চলচ্চিত্রে। সাত মিনিট দৈর্ঘ্যের ছবিটি তিনি রচনা করেন এবং বাক হেনরি ও টেরি গ্যারে সাথে শ্রেষ্ঠাংশে অভিনয় করেন। ছবিটি শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করে। তার প্রথম গুরুত্বপূর্ণ পূর্ণদৈর্ঘ্য চলচ্চিত্র ছিল সঙ্গীতধর্মী সার্জেন্ট পেপার্‌স লোনলি হার্টস ক্লাব ব্যান্ড। এতে তিনি দ্য বিটল্‌সের "ম্যাক্সওয়েল্‌স সিলভার হ্যামার" গানে কণ্ঠ দেন। ১৯৭৯ সালে তিনি মাইকেল এলিয়াস ও কার্ল গটিলিয়েবের সাথে কার্ল রাইনার পরিচালিত দ্য জার্ক ছবিটির সহ-রচয়িতা ছিলেন এবং এতে শ্রেষ্ঠাংশে অভিনয় করেন। ছবিটি সফল হয় এবং ৪ মিলিয়ন মার্কিন ডলার ব্যয়ে নির্মিত ছবিটি ১০০ মিলিয়ন মার্কিন ডলার আয় করে। মার্টিন ১৯৮০-এর দশকে পেনিস ফ্রম হেভেন (১৯৮১), অল অব মি (১৯৮৪) ও রোক্সেন (১৯৮৭) ছবিতে অভিনয় করে তিনবার সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি পেরেন্টহুড (১৯৮৯) ও ফাদার অব দ্য ব্রাইড (১৯৯৪) ছবিতে অভিনয় করে আরও দুইবার এই বিভাগে মনোনয়ন লাভ করেন। "Comedy Central's 100 Greatest Stand-Ups of all Time" (ইংরেজি ভাষায়)। কমেডি সেন্ট্রাল। ১৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  "Academy Unveils 2013 Governors Awards: Honorees Angelina Jolie, Angela Lansbury, Steve Martin, Piero Tosi" (ইংরেজি ভাষায়)। ডেডলাইন। সংগ্রহের তারিখ ১৪ আগস্ট ২০১৮।  হোয়াইটলি, স্যান্ডি (২০০২)। On This Date। McGraw-Hill Professional। পৃষ্ঠা ২০৪। আইএসবিএন 0071398279।  "Universal Men"। স্পিন। স্পিন মিডিয়া। ১৫ (৯): ৯৪। সেপ্টেম্বর ১৯৯৯। আইএসএসএন 0886-3032।  ওয়াকার (১৯৯৯), পৃ. ১। Morris (1999) p 2. "Ancestry of Steve Martin" (ইংরেজি ভাষায়)। Wargs.com। সংগ্রহের তারিখ ১৪ আগস্ট ২০১৮।  মার্টিন (২০০৭), পৃ. ২০–৩৯। ব্রুমেল, ক্রিস (২০১০)। "The Jerk" (ইংরেজি ভাষায়)। সেপ্টেম্বর ৩, ২০১৪ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  উইকিমিডিয়া কমন্সে স্টিভ মার্টিন সংক্রান্ত মিডিয়া রয়েছে। ইন্টারনেট মুভি ডেটাবেজে স্টিভ মার্টিন  (ইংরেজি) টার্নার ক্লাসিক মুভিজ ডেটাবেজে স্টিভ মার্টিন (ইংরেজি)
কিমওহ ৪ কিডস

কিমওহ ৪ কিডস (ইংরেজি: Qimo 4 Kids) ফ্রি সফটওয়্যারের সমন্বয়ে বাচ্চাদের উপযোগী ডেস্কটপ পরিবেশ। শিক্ষাভিত্তিক গেম: টাক্সপেইন্ট, ই-টয়জ, জিকম্প্রিস, টাক্সম্যাথ, ও টাক্সটাইপিং কিমওহর সাথে আসে। বড় রঙিন আইকন বাচ্চাদের সহজেই নেভিগেট করতে সাহায্য করে। কিমওহ যুবুন্টুর উপর ভিত্তি করে নির্মিত। জুবুন্টু-ভিত্তিক হওয়ায় কিমওহ অনেক কম রিকোয়ারমেন্টসে চলে। "কিমওহ ৪ কিডস বিশেষ ধন্যবাদ"। ১১ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।  "কিমওহ ৪ কিডস ফ্যাক"।  "kidsoncomputers.org-এর ডেভেলপারদের সাথে সাক্ষাতকার"। ১৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।
মহাকাশ বিজ্ঞান

মহাকাশ বিজ্ঞান বলতে মহাকাশ সংশ্লিষ্ট সকল বিজ্ঞানের সমষ্টিকে বুঝায়। এই বিজ্ঞানের অন্তর্ভুক্ত প্রায় সবগুলো শাখাকেই জ্যোতির্বিজ্ঞানের অংশ মনে করা যেতে পারে। কিন্তু জ্যোতির্বিজ্ঞানের কয়েকটি শাখা এতো বিস্তৃতি লাভ করেছে যে সেগুলোকে সম্পূর্ণ স্বাধীন হিসেবে বিবেচনা করতে হয়। এর মধ্যে সবচেয়ে উল্লেখযোগ্য জ্যোতিঃপদার্থবিজ্ঞান। এজন্যই এক মহাকাশ বিজ্ঞানের মধ্যে সবগুলোকে একত্রিত করা হয়েছে। লাইব্রেরি অফ কংগ্রেসের ডিউই দশমিক পদ্ধতি অনুসারে মহাকাশ বিজ্ঞানের মধ্যে আটটি শাখাকে স্বাধীন এবং স্বয়ংসম্পূর্ণ হিসেবে উল্লেখ করা হয়েছে। এই আটটি শাখা হচ্ছে: জ্যোতিঃপদার্থবিজ্ঞান ছায়াপথীয় বিজ্ঞান নাক্ষত্রিক বিজ্ঞান অপার্থিব গ্রহ বিজ্ঞান ভিনগ্রহের জীববিজ্ঞান নভোশ্চরণ বিজ্ঞান বা মহাকাশ ভ্রমণ মহাকাশে উপনিবেশ স্থাপন মহাকাশ প্রতিরক্ষা
সাবিলি

সাবিলি (আরবি: سبيلي, ইংরেজি: Sabily) মুসলিমদের জন্যে উবুন্টু-ভিত্তিক লিনাক্স ডিস্ট্রিবিউশন। পূর্বের উবুন্টু মুসলিম এডিশন, সাবিলি ২০০৭—২০১১ পর্যন্ত মুক্তি পেয়েছে, বর্তমানে এর উন্নয়ন রহিত। "আউট অব দ্য বক্স" আরবি সমর্থন, ইসলামিক সফটওয়্যার ও হাতিয়ারের (নামাযের ওয়াক্তের সময় বলে দেয়া, কোরআন পড়া) প্রাকইন্সটল সাবিলিকে মুসলিম ব্যবহারকারীদের জন্যে বিশেষায়িত করেছে। সাবিলি ১১.১০-এর ইউনিটি শেল গ্নোম৩-ভিত্তিক। সাবিলি ১১.০৪ বদর ডিভিডি থেকে ইউনিটি শেল পাওয়া যাচ্ছে। গ্নোম ভাষা "www.sabily.org/website"। ২৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।